PATVIRTINTA

Kelmės „Kražantės“ progimnazijos direktoriaus 2019 m. birželio 21 d.

įsakymu Nr. D-69

# KELMĖS „KRAŽANTĖS“ PROGIMNAZIJOS

**MOKYTOJŲ DARBO KRŪVIO SANDAROS IR VALANDŲ NUSTATYMO KRITERIJŲ TVARKOS APRAŠAS**

**I SKYRIUS**

**BENDROSIOS NUOSTATOS**

Mokytojų darbo krūvių sandaros ir valandų nustatymo kriterijų tvarkos aprašas (toliau – Aprašas) parengtas vadovaujantis Lietuvos Respublikos Švietimo, mokslo ir sporto ministro 2019 m. kovo 1 d. įsakymu Nr. V-184 „Dėl mokytojų, dirbančių pagal bendrojo ugdymo programas, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų, susijusių su profesiniu tobulėjimu, aprašo patvirtinimo“ ir 2019 m. kovo 1 d. įsakymu Nr. V-186 „Dėl mokytojų, dirbančių pagal bendrojo lavinimo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo krūvio sandaros nustatymo tvarkos aprašo patvirtinimo“ ir apibrėžia Kelmės „Kražantės“ progimnazijos (toliau – Progimnazija) mokytojų, dirbančių pagal bendrojo ugdymo, neformaliojo švietimo programas (toliau visi kartu – mokytojai), veiklas, skirtas profesiniam tobulėjimui, ir reglamentuoja mokytojų darbo krūvio sandaros nustatymą vienai mokytojo pareigybei (kai darbo laiko norma – 1512 valandų per mokslo metus).

# II SKYRIUS

**VALANDŲ PROFESINIAM TOBULĖJIMUI SKYRIMAS**

1. Valandos, susijusios su mokytojo profesiniu tobulėjimu, atsižvelgiant į Lietuvos Respublikos Švietimo įstatymo 49 straipsnio 1 dalies 2 punktą ir 2 dalies 4 punktą, skiriamos kiekvienam mokytojui.
2. Valandos profesiniam tobulėjimui skiriamos atsižvelgiant į turimas lėšas bei progimnazijai skiriamų etatų skaičių.

# III SKYRIUS

**VEIKLOS, SUSIJUSIOS SU PROFESINIU TOBULĖJIMU, VALANDŲ PROFESINIAM TOBULĖJIMUI SANDARA**

1. Mokytojas profesines kompetencijas gali tobulinti seminaruose, kviečiantis lektorius į progimnaziją, dalyvaudamas įvairiose bendradarbiavimo veiklose: stebėdamas ir aptardamas ugdomąsias veiklas (pamokas), reflektuodamas praktinę veiklą, dalindamasis patirtimi dalykinėse (metodinėse) grupėse, įsivertindamas savo profesinę veiklą, atlikdamas kitų pedagoginių darbuotojų profesinės veiklos analizę, ir pan., dalyvaudamas neformaliojo suaugusiųjų švietimo veiklose: neformalaus švietimo programose, seminaruose, konferencijose, trumpalaikėse ar ilgalaikėse stažuotėse, projektuose ir pan., gilindamas bendrąsias ir specialiąsias kompetencijas savišvietos būdu, analizuodamas mokytojų veiklą reglamentuojančius dokumentus.
2. Valandas profesiniam tobulėjimui sudaro skiriamos valandos seminarams, kviečiantis lektorius į progimnaziją, konferencijoms, savišvietos valandos, valandos savianalizei:
   1. dalyvavimas progimnazijos veikloje (ugdymo proceso stebėjimas ir aptarimas, refleksija)

* 30-10 valandų per metus;
  1. dalyvavimas seminaruose, konferencijose – 30-10 valandų per metus;
  2. savišvieta – 5-2 valandos per metus;
  3. savianalizė – 1-3 valandos per metus.

# IV SKYRIUS

**MOKYTOJO DARBO KRŪVIO SANDAROS NUSTATYMAS**

1. Mokytojo darbo krūvio sandara:
   1. Kontaktinės valandos, kurių skaičius nustatomas pagal programoje numatytas valandas ir atsižvelgiant į progimnazijos ugdymo planą mokslo metams, laikantis šių nuostatų (dėstomo dalyko riba yra 24 savaitinės valandos):
      1. neviršijant Valstybės ir savivaldybių įstaigų darbuotojų darbo apmokėjimo įstatymo 5 priedo 8 punkte mokytojui nustatyto maksimalaus kontaktinių valandų privalomiems dalykams skaičiaus:
   * 888 valandos dirbantiems 5–8 klasėse;
   * 700 valandų dirbantiems 1–4 klasėse.
   1. Valandos, skiriamos ugdomajai veiklai planuoti, pasiruošti pamokoms, mokinių mokymosi pasiekimams vertinti, kurių skaičius nustatomas (procentais nuo kontaktinių valandų) pagal Lietuvos Respublikos švietimo, mokslo ir sporto ministro 2019 m. kovo 1 d. įsakymu Nr. V- 186 patvirtinto aprašo 1 priedą.
   2. Valandos, skiriamos vadovauti klasei, atsižvelgiant į mokinių skaičių klasėje:
      1. kai mokinių skaičius klasėje 12–20, skiriama 180 valandų per metus;
      2. kai mokinių skaičius klasėje 21 ir daugiau, skiriama 210 valandų per metus.
   3. Valandos, susijusios su profesiniu tobulėjimu ir veikla mokyklos bendruomenei. Šios valandos nustatomos kiekvienam mokytojui proporcingai turimoms kontaktinėms valandoms. Veikla mokyklos bendruomenei skirstoma į dvi grupes:
      1. veiklos, kurias mokytojas privalo atlikti mokyklos bendruomenei ir jos yra apmokamos;
      2. veiklos, kurios neprivalomos atlikti mokyklos bendruomenei. Šioms veikloms skiriamos metinės valandos aptariamos su kiekvienu mokytoju individualiai, atsižvelgiant į mokytojo planus, savianalizę už praėjusiuosius mokslo metus, išvadas ir ateinantiems metams numatomus asmeninius įsipareigojimus.

# PIRMASIS SKIRSNIS

**PRIVALOMOS VEIKLOS MOKYKLOS BENDRUOMENEI IR JŲ SANDARA**

1. Veikloms, kurias mokytojas privalo atlikti mokyklos bendruomenei, skiriamų metinių valandų skaičius priklauso nuo turimų metinių kontaktinių valandų. Jos skirstomos į tris grupes:
   1. Tėvų (globėjų/rūpintojų) informavimas, konsultavimas ir bendradarbiavimas dėl mokinių ugdymo ir mokymosi pažangos, pasiekimų (aktyvūs susirinkimai „Mokinys-mokytojas-tėvai“, tėvų (globėjų/rūpintojų) informavimas apie mokinių ugdymosi sėkmes, problemas ir kt. el. dienyne).

Atsižvelgiant į mokytojo turimas kontaktines valandas, išskyrus neformalųjį švietimą, skiriama nuo 6 iki 10 metinių valandų.

* 1. Bendradarbiavimas su progimnazijos pedagogais, darbuotojais mokinių ugdymo klausimais (dalyvavimas posėdžiuose, pasitarimuose, klasių srautų susirinkimuose ar klasių tėvų susirinkimuose, VGK veikloje, dalyvavimas ir vadovavimas MSG, dalyvavimas metodinės grupės veikloje).

Atsižvelgiant į mokytojo turimas kontaktines valandas, išskyrus neformalųjį švietimą, skiriama nuo 10 iki 20 metinių valandų.

* 1. Dalyvavimas progimnazijos administracijos inicijuotoje veikloje, skirtoje mokyklos veiklai planuoti, organizuoti (dalyvavimas darbo grupėse: ugdymo plano projektui, progimnazijos metų veiklos programai, strateginiam planui parengti). Šioms veikloms skiriama nuo 2 iki 20 metinių valandų, atsižvelgiant į mokytojo turimas kontaktines valandas.
  2. Veiklos, kurias mokytojas privalo atlikti mokyklos bendruomenei, skirstomos atsižvelgiantį suteiktą kvalifikacinę kategoriją:

# ANTRASIS SKIRSNIS

**NEPRIVALOMOS VEIKLOS MOKYKLOS BENDRUOMENEI IR JŲ SANDARA**

1. Neprivalomos veiklos mokyklos bendruomenei aptariamos individualiuose pokalbiuose (direktorius-mokytojas), analizuojant praėjusių mokslo metų mokytojo savianalizės dokumentus ir aptariant mokytojo numatomus atlikti darbus sekančiais mokslo metais.
2. Metinės valandos **skiriamos** už neprivalomas veiklas mokyklos bendruomenei:
   1. dalyvavimas progimnazijos savivaldos veikloje (darbas progimnazijos veiklos kokybės įsivertinimo grupėje, Kolegų taryboje, pedagogų atestacinėje komisijoje, progimnazijos taryboje); vadovavimas metodinei grupei, sekretoriavimas posėdyje už dalyvavimą darbo grupėse – 15-35 valandos per metus;
   2. progimnazijos renginių ir edukacinių veiklų organizavimas – 5-20 valandų per metus;
   3. progimnazijos renginių organizavimas ir dalyvavimas juose – 15-25 valandos per metus;
   4. progimnazijos socialinio tinklo (FB) tvarkymas ir informacijos pateikimas progimnazijos tinklapyje – 10-30 valandų per metus;
   5. tarptautinių projektų rengimas ir veiklos koordinavimas. Dalyvavimas respublikiniuose projektuose – 20-100 valandų per metus;
   6. edukacinių erdvių (mokymosi aplinkų) priežiūra (technologijų, gamtos mokslų, pradinių klasių gamtos kabinetas, informacinių technologijų kabinetas, fizinio ugdymo priemonių priežiūra). Progimnazijos erdvių interjero kūrimas, puošimas švenčių laikotarpiu, dekoracijų renginiams, parodų progimnazijos erdvėse rengimas, darbų eksponavimas – 10-50 valandų per metus;
   7. pedagoginių darbuotojų didaktinis, dalykinis konsultavimas, partnerystė „Kolega-kolegai“ (metodo „Pamokos studija“ diegimas ugdymo procese, mentorystė) – 2-34 valandos per metus;
   8. kvalifikacijos tobulinimo programų rengimas ir įgyvendinimas – 2-6 valandos per metus;
   9. NMPP darbų vertinimas – 6-8 valandos per metus;
   10. dalykinių olimpiadų, konkursų, sportinių varžybų organizavimas. Užduočių rengimas ir vertinimas – 5-60 valandų per metus;
   11. mokinių ugdymo karjerai veiklų koordinavimas – 20 valandų per metus;
   12. mokinių konsultavimas – 35–67 valandų per metus;
   13. kitos veiklos, kurioms metinių valandų skaičius skiriamas atsižvelgiant į mokytojo įsipareigojimus mokslo metams, atliekamų papildomų veiklų pobūdį.

# V SKYRIUS

# BAIGIAMOSIOS NUOSTATOS

1. Mokytojų, įgyvendinančių tą pačią programą, darbo krūvio sandara gali skirtis dėl skirtingo darbo krūvio pasiskirstymo, dėl skirtingų kontaktinio ir nekontaktinio darbo proporcijų, progimnazijos darbo apmokėjimo sistemoje sutartų kriterijų taikymo, mokytojo kompetencijų ir kitų aplinkybių.
2. Nustatant valandų skaičių funkcijoms, susijusioms su kontaktinėmis valandomis, vykdyti, atsižvelgiama į tai, kad visi mokytojai privalo planuoti ugdymo turinį, rengti individualizuotas užduotis, vertinti mokinių mokymosi pasiekimus, stebėti mokinių individualią pažangą, informuoti tėvus (globėjus, rūpintojus) apie vaiko ugdymosi poreikius, mokymosi pažangą (pildyti e-dienyną).
3. Skiriant metines valandas mokytojams, negalima viršyti sąmatoje numatytos ribos, todėl didinti mokytojams krūvius metų eigoje galima tik neviršijant sąmatos.

SUDERINTA

Kelmės „Kražantės“ progimnazijos darbuotojų profesinės sąjungos

2019-06-20 posėdžio

nutarimu Nr.